โจ๋ 19 ดับสยอง ซัดบิ๊กไบค์ประสานงารถพ่วง ไฟลุกท่วมศพแหลกเหลว
เครดิตภาพภาพ :มูลนิธิเสมอกัน อ.ด่านช้าง,อุบัติเหตุบิ๊กไบค์รายวัน มีให้เห็นกันอยู่บ่อยๆ หนุ่มวัย 19 เพิ่งจบม.6 ซิ่ง Z300 เสียหลักกินเลน ประสานงารถพ่วง เข้าอย่างจัง จนเกิดเปลวไฟลุกท่วม เหตุเกิดที่ อ.ด่านช้าง จ.สุพรรณบุรี,เมื่อเวลา 19.30 น.วันที่ 10 ม.ค.62 ร.ต.อ.นิรันดร์ ทองปาน รอง สว.(สอบสวน) สภ.ด่านช้าง จ.สุพรรณบุรี ได้รับแจ้งมีอุบัติเหตุรถบรรทุกพ่วงชนกับรถจักรยานยนต์มีไฟลุกท่วม บนถนนสาย 3502 ด่านช้าง-สามชุก หมู่ 18 ขาเข้าด่านช้าง ต.ด่านช้าง จึงเดินทางไปตรวจสอบพร้อมรถดับเพลิง อบต.หนองมะค่าโมง และมูลนิธิเสมอกัน อ.ด่านช้าง,ในที่เกิดเหตุพบรถบรรทุกพ่วง ตัวแม่ 70-5559 ชลบุรี ตัวลูก 70-2268 ชลบุรี จอดอยู่ ห่างออกไปเล็กน้อยพบ รถจักรยายนต์ บิ๊กไบค์ ยี่ห้อ คาวาซากิ Z300 หมายเลขทะเบียน 1 กช 5317 สุพรรณบุรี สภาพพังยับเยินโดยมีเปลวไฟลุกท่วม รถดับเพลิงจึงฉีดน้ำดับไฟที่ลุกไหม้ จนควบคุมเพลิงเอาไว้ได้ ตรวจสอบในที่เกิดเหตุพบร่างผู้เสียชีวิต ทราบชื่อนายวีระชัย กาฬภักดี 19 ปี อยู่บ้านเลขที่ 9 หมู่ 18 ต ด่านช้าง สภาพร่างแหลกเหลว หน่วยกู้ภัยจึงนำส่ง รพ.ด่านช้าง,จากการสอบสวนทราบว่า นายวีระชัย เพิ่งเรียนจบชั้น ม.6 ระหว่างรอหางานทำ ก่อนเกิดเหตุได้ขับขี่รถบิ๊กไบค์ จากตลาดด่านช้าง จะกลับบ้าน เมื่อมาถึงที่เกิดเหตุ ได้ขับรถเสียหลักกินเลนมาชนประสานงานกับรถบรรทุกพ่วง ที่มีนายปรีชา รุ่งโรจน์ 43 ปี อยุ่บ้านเลขที่ 28/3 หมู่ 6 ต.ย่านรี อ.กบินทร์บุรี จ.ปราจีนบุรี เป็นคนขับ ขณะกำลังขับรถกลับห้องเช่าในตลาดด่านช้างอย่างจัง จนส่งผลให้มีผู้เสียชีวิตดังกล่าว.
อุบัติเหตุบิ๊กไบค์รายวัน มีให้เห็นกันอยู่บ่อยๆ หนุ่มวัย 19 เพิ่งจบม.6 ซิ่ง Z300 เสียหลักกินเลน ประสานงารถพ่วง เข้าอย่างจัง จนเกิดเปลวไฟลุกท่วม เหตุเกิดที่ อ.ด่านช้าง จ.สุพรรณบุรี
บิ๊กไบค์,อุบัติเหตุบิ๊กไบค์,บิ๊กไบค์ประสานงารถพ่วง,ประสานงา,สุพรรณบุรี,ข่าวทั่วไป